કાર્ડિઆક સ્ટેન્ટ્સ, ઓર્થોપેડિક ઈમ્પ્લાન્ટ્સ, મોનિટર્સ અને ડિફિબ્રિલેટર્સના ઉત્પાદકોને ઝટકો લાગ્યો છે. આયાતની પડતર વધી રહી છે, ત્યારે આ ભાવ વધારાનો ભાર કંપનીઓએ વહન કરી લીધો છે. સ્ટેન્ટ્સ અને ઈમ્પ્લાન્ટ્સના ભાવ પર સરકારે અંકુશ મૂકી દીધો છે એટલે તેની કિંમત મંજૂરી મળ્યા સિવાય વધારી શકાય તેમ નથી. મેડલ સ્ટેન્ટ્સ 7,666 રૂપિયાનું આવે છે અને ડ્રગ-ઈલ્યુટિંગ સ્ટેન્ટ્સ 28,000 રૂપિયાનું આવે છે. જ્યારે ની ઈમ્પ્લાન્ટ્સની કિંમત 50,000 રૂપિયાની આસપાસ છે. ભારતમાં જરૂરિયાતના મેડિકલ ડિવાઈસીસમાંથી 80 ટકાની આયાત કરવી પડે છે, જેમાંથી ચોથા ભાગના અમેરિકાથી આવે છે.